
	Palveluntuottaja
	Tukena Oy

	Y-tunnus
	2008528–3

	Osoite
	Pinninkatu 51, 33100 Tampere

	Puhelin
	040 0913 500 (vaihde)

	Palveluyksikön nimi
	Tukena Kultakuusi

	Osoite
	Kirkkotie 3, 88900 Kuhmo

	Palveluyksikön vastuuhenkilö
	Sari Eronen

	Vastuuhenkilön puhelin
	040 7786002

	Vastuuhenkilön sähköposti
	sari.eronen@tukena.fi

	Ostettu palvelu
	Palveluntuottaja
	Ostopalvelun valvonnasta vastaava

	Siivouspalvelu
	Kuhmon Kiinteistöhuolto
	palveluyksikön esihenkilö

	Vaihtomatot
	Lindström Oy
	palveluyksikön esihenkilö

	Ateriapalvelut
	Feelia Oy
	palveluyksikön esihenkilö

	Vartiointi
	Vartiointiturva Oy
	palveluyksikön esihenkilö

	IMO asiantuntijapalvelut
	Suomen kotilääkäripalvelu Oy
	palveluyksikön esihenkilö

	Lääkehoidon vastuulääkäripalvelut
	Terveystalo Urho-palvelut
	palveluyksikön esihenkilö

	Työterveyshuolto
	Mehiläinen
	Tukena henkilöstöhallinto

	Kiinteistöhuolto
	Kuhmon Kiinteistöhuolto
	Tukena Säätiö kiinteistöhuolto

Palvelut

	Palveluyksikön ja omavalvontasuunnitelman kattamat palvelut
	Kehitysvammaisten ympärivuorokautinen asumispalvelu




Toiminta-ajatus ja toimintaperiaatteet

	Asiakasryhmät, joille palvelua tuotetaan
	Erityistä tukea tarvitsevat aikuiset


	Paikkamäärä
	12


	Millä tavoin palvelua tuotetaan esim. ostopalveluna sopimuksen perusteella tai palvelusetelillä? Kirjaa myös, mikäli palvelua tuotetaan suoraan asiakkaalle sopimuksen perusteella (itse maksavat asiakkaat)
	Ostopalveluna sopimuksen perusteella

	Hyvinvointialueet, joille palveluja tuotetaan
	Kainuun Hyvinvointialue

Sosiaali- ja terveydenhuollon palvelujen on oltava laadukkaita, asiakaskeskeisiä, turvallisia ja asianmukaisesti toteutettuja. Osaava ja palveluyksikön omavalvontaan sitoutunut henkilöstö on keskeinen tekijä palvelujen laadun ja asiakasturvallisuuden varmistamisessa ja palvelujen kehittämisessä. 
Laatuvaatimukset
Tukena Oy:n (myöhemmin Tukena) palveluyksiköiden palveluille asettamat laatuvaatimukset on kuvattu Tukenan strategiassa.
Yksi yhteinen Tukena luo kestävää hyvinvointia. Tukena Kultakuusi tuottaa palveluita osana Tukena Oy:n palveluliiketoimintaa ja yhteistyötä Tukena-säätiön kanssa tehdään tiiviisti. Kultakuusi on vuokralla säätiön tiloissa ja yhteistyö säätiön kehittämistoiminnan kanssa on monipuolista.
Sujuva arki
Sujuvasta arjesta vastaa työyhteisö, jossa on monenlaista osaamista. Yksikössä pidetään säännöllisesti viikko- ja asukaspalavereita, joissa yhdessä päivitetään työ- ja toimintaohjeita.
Toimivien prosessien, sujuvan arjen ylläpitämiseen tarvitaan koko työyhteisöä. Henkilöstölle on jaettu vastuualueet, joiden toimivuudesta he vastaavat yhteistyössä palveluyksikön johtajan ja vastaavan ohjaajan kanssa. Teknologisilla ratkaisuilla varmistetaan sujuvan arki mm. mobiilikirjaaminen. Jokaiselle asukkaalle on nimetty omaohjaaja/-tiimi. 
Osallisuuden tukena
Osallisuuden tukena toimii palveluntoteuttamissuunnitelma, jonka omaohjaaja laatii ja päivittää yhdessä asukkaan ja läheisten kanssa. Palveluntoteuttamissuunnitelmaan kirjataan asukkaan tarvitsemat palvelut ja arki rakennetaan yksilöllisesti asukkaan näköiseksi. Asukkaille järjestetään mukavaa tekemistä päivittäin. Kultakuusessa ulkoillaan, leivotaan, lauletaan, askarrellaan, retkeillään sekä tehdään kotitöitä pyykinpesun, ruuanlaiton sekä siivouksen parissa. Jokainen päivä aloitetaan yhteisellä asukaskokouksella, jossa käydään päiväohjelma ja kuulumiset sekä omavalvontaan liittyviä asioita läpi ja suunnitellaan tulevaa. 
Digiosallisuus
Vahvistamme asukkaiden digiosallisuutta varmistaen, että ne vahvistavat myös asukkaiden itsemääräämisoikeutta. Mahdollistamme asukkaiden osallistumisen mm. erilaisiin verkossa tapahtuviin tapahtumiin. 
Taloudellinen kestävyys
Palveluyksikön johtaja huolehtii taloudellisesta kestävyydestä, hänellä on käytössä tarvittavat työvälineet talouden hallintaan liittyen. Taloudellisuus ja resurssiviisaus ovat osa yksikön arkea. 
Taloudelliseen toimintaamme ja resurssien järkevään käyttöön vaikuttaa koko henkilöstömme toiminta ja sitoudumme noudattamaan yksikön sisäisiä ja konsernitason toimintaohjeita, joissa on huomioitu resurssien viisas käyttäminen.
Alan paras työpaikka ja suunnannäyttäjä
Meillä Kultakuusessa jokainen työtekijä voi tehdä työnsä hyvin. Kultakuusessa työskentelee osaava, koulutettu ja työhön sitoutunut henkilöstö. Henkilöstö kehittää ja hyödyntää osaamistaan asiakastyössä, uusien ohjaajien perehdytyksessä, opiskelijoiden ohjaamisessa sekä antamalla vertaistukea työyhteisössä. Työyhteisön hyvinvointia ja työssä jaksamista ylläpidetään huolehtimalla toinen toisestamme sekä tyhy- ja tyky-toiminnalla. Kehityskeskustelut toteutuvat vuosittain. Uudet ohjaajat otetaan osaksi työyhteisöä ja hyvästä perehdytyksestä huolehditaan. Jokaisella työntekijällä on tärkeä rooli työyhteisössä; työkaveria arvostetaan, työvuoron kulkua suunnitellaan ja asioista keskustellaan sekä tehdään yhdessä myös pidemmän aikavälin tavoitteita. Työvuorokuvaukset on laadittu yhdessä ja niitä päivitetään säännöllisesti.
Tavoitteena on olla suunnannäyttäjä ja vaikuttava asiantuntija. Tarjoamme asukkaille kodin, jossa on turvallista elää omaa arkea niin itsenäisesti kuin mahdollista, kuitenkin yhdessä muiden kanssa. Ohjaamme ja autamme asukkaita päivittäisissä toimissa, arkielämän taidoissa ja osallistumisessa lähiyhteisön toimintaan yksilöllisten tarpeiden ja toiveiden mukaisesti. Lähtökohtana on asukkaan elämän kokonaisvaltainen huomiointi ja hänen osallisuutensa itseään koskevien palveluiden suunnittelussa. Palveluissa korostuvat asukkaan itsemääräämisoikeuden kunnioitus, omatoimisuuden ja vuorovaikutustaitojen tukeminen sekä luovuus ja läsnäolo. Läheisten kanssa tehtävä yhteistyö on tärkeää. 
Tukenan arvot inhimillisyys, oikeudenmukaisuus, rohkeus ja vastuullisuus ohjaavat työtämme ja näkyvät työssämme sekä ovat apuna valinnoissamme, joita päivittäin teemme. Henkilökunta on sitoutunut ja perehtynyt näihin yhteisesti määritettyihin ja hyväksyttyihin arvoihin. Kohtaamme asukkaat työssämme samanarvoisina, ainutkertaisina yksilöinä ja olemme aidosti läsnä. Huomioimme asukkaiden itsemääräämisoikeuden, tuemme asukkaita ilmaisemaan mielipiteensä, tekemään päätöksiä sekä valintoja arjessa. Pyrimme kaikella toiminnallamme siihen, että jokainen asukas saa elää oman näköistänsä - Hyvää elämää. Teemme työtämme läpinäkyvästi ja luottamuksellisesti. 
Sitoudumme tavoitteisiin ja teemme mitä lupaamme. Olemme asukkaiden ja läheisten tukena yhteisöissä, jotka tarjoavat monimuotoista tukea ja mahdollisuuksia vaikuttaa. Mahdollistamme asukkaiden osallistumisen, mm. Kehitysvammaisten tukiyhdistyksen tapahtumiin sekä lähialueen yhteisöjen tapahtumiin. Lisäarvoa kasvulla laatuvaatimuksella luomme lisäarvoa ihmisille ja yhteiskunnalle. Palveluiden kasvu vahvistaa arvolähtöisen toiminnan jatkuvuutta. Seuraamme aktiivisesti oman alueen toimintaympäristön tilannetta ja raportoimme toimintaympäristössä mahdollisesti tapahtuvista muutoksista Tukenan hallinnolle.
Ratkaisuja kumppanuuksilla 
Hyvinvoiva työyhteisö mahdollistaa hyvän elämän myös asukkaille. Tukenan työterveys on Mehiläisessä. Palveluyksikön johtaja tekee yhteistyötä työterveyden kanssa henkilöstön työkyvyn varmistamiseksi ja edistämiseksi. Tukenassa toteutetaan Ilmarisen työyhteisövirekysely vuosittain ja yksikön tulokset käsitellään Kultakuusessa henkilöstön kanssa. 
Yhteistyötä tehdään myös mm. IMO asiantuntijoiden, Urho-vastuulääkäripalvelun, kehitysvammapoliklinikan, kuljetus- ja terapiapalvelujen sekä ateria- ja siivouspalveluita tuottavien kumppanien kanssa. Palveluyksikön johtaja vastaa yhteistyössä henkilöstön kanssa kehittyvistä palveluista. 
Palveluyksikön johtaja varmistaa, että henkilökuntaa on riittävästi ja henkilökunnan koulutus sekä ammattitaito ovat riittävät laadukkaan palvelun tuottamiseen. Henkilöstön riittävyyttä, rakennetta ja kelpoisuutta arvioidaan suhteessa asukkaiden toimintakykyyn, avun ja tuen tarpeeseen, määrään ja toimintaympäristön asettamiin vaatimuksiin.
Rekrytoinnissa huomioidaan, että palkattava henkilö täyttää tehtävän vaatimat koulutus- ja osaamistarpeet. Pätevyysvaatimusten lisäksi arvioidaan palkattavan henkilön osaaminen suhteessa yksikön perustehtävään, yksikössä jo olevaan ja tarvittavaan osaamiseen sekä asukkaiden erityistarpeisiin. Sosiaali- ja terveydenhuollon ammattihenkilöiden tulee olla rekisteröitynä Valviran ammattihenkilörekisteriin. Rekisteröintitiedot tarkastetaan rekrytoinnin yhteydessä. Palveluyksikön johtaja laatii henkilöstön kanssa vuosittain koulutussuunnitelman. Koulutustarpeita arvioidaan arjessa sekä kehityskeskusteluissa. Henkilöstö osallistuu Tukenan sisäisiin koulutuksiin, joiden lisäksi hankitaan tarvittaessa koulutuksia myös muilta toimijoilta. Osaamista jaetaan yksikön sisällä sekä tehdään yhteistyötä muiden Tukenan palveluyksiköiden kanssa. Kainuun hyvinvointialueen kanssa laaditussa sopimuksessa asetetut laatuvaatimukset: sopimuksen mukaisesti järjestämme yhteisen viriketoiminnan lisäksi myös yksilöllistä viriketoimintaa vähintään 8 h/kk yhteiskunnallisen osallistumisen mahdollistamiseen.
Tukena yhteisöissä 
Sujuva ja kunnioittava yhteistyö eri verkostojen kanssa mahdollistaa asiakkaidemme mahdollisimman sujuvan arjen, hyvinvoinnin ja osallisuuden. Asukkaat osallistuvat Kultakuusen asukaskokouksiin säännöllisesti, joissa päätetään talon yhteisistä asioita ja jokaisella on mahdollisuus tulla kuulluksi. Kokouksista kirjataan muistio, joka on nähtävillä talojen ilmoitustauluilla. Läheisille järjestetään vähintään kaksi kertaa vuodessa läheisten ilta. Läheiskirje lähetetään vähintään 4 kuukauden välein palveluyksikön asiakkaiden läheisille. Kirjeen tavoitteena on tehdä näkyväksi palveluyksikön arkea, kertoa ajankohtaisia asioita sekä raportoida omavalvonnan tuloksia. Tukena järjestää Läheisten Tukena -illan teamsissa asiakkaidemme läheisille, jossa käydään keskustelua ja voi saada neuvoja erilaisiin perheitä askarruttaviin asioihin
Laadunhallinnan työkalut ja mittarit
Asiakkaan yksilöllisen, hyvinvointia lisäävän palvelun toteutumista ja laatua seurataan asumispalveluyksiköissä valtakunnallisen interRAI-ID-arviointijärjestelmän avulla. Tukena on valinnut arviointijärjestelmästä laatuindikaattorit, joita seurataan sekä yhtiötasolla että palveluyksikkötasolla THL:n puolen vuoden välein tuottamista tilastoaineistoista. Jokaiselle laatuindikaattorille on asetettu tavoitearvo. Nämä laatutavoitteet on valittu Tukenan arvojen ja strategian pohjalta mahdollistamaan numeerisen laadun arvioinnin. Laatuindikaattorit kertovat mm. asiakkaiden osallisuudesta ja turvallisuudesta. Laatuindikaattoreiden avulla voidaan havaita ongelmakohtia, joihin puuttumalla ja toimintaa kehittämällä palvelujen laatua pystytään parantamaan. Mittareiden tarkastelun avulla määritellään yksikkökohtaiset kehittämiskohteet, joita seurataan viikkopalavereissa ja kuukausiraportoinnissa.  
Kultakuusessa tehdään jokaiselle vakituiselle asukkaalle RAI-ID-arviointi vähintään puolen vuoden välein tai tarvittaessa useammin. Arvioinneista syntynyttä tietoa hyödynnetään asukkaasta palvelun toteuttamissuunnitelman laatimisessa. RAI-ID-arvioinneista nostetaan päivittäiskirjauksiin seurattavia arjen tavoitteita.
Säännöllisten arviointien avulla havaitaan asukkaiden toimintakyvyn muutokset ajoissa ja pystytään reagoimaan niihin osana päivittäistä toimintaamme. Yksikön RAI-tietoja hyödynnetään myös muuttuvan osaamistarpeen tulkinnassa ja järjestetään tarvittaessa koulutuksia sen mukaan. 
Kultakuusessa on yksi interRAI-ID avainosaaja ja kolme koulutettua RAI-osaajaa. RAI-osaajat osallistuvat säännöllisesti koulutukseen ja sparraukseen.
Palveluiden laadun varmistaminen 
Päivittäinen palvelujen laatu varmistetaan yksikössä tehtävällä omavalvonnalla. Omavalvonnalla varmistetaan, että asiakasturvallisuuden ja laadun toteuttamiseksi tehdään systemaattista työtä. Tämä tukee laadukkaan ja turvallisen palvelun kokonaisuutta, eri ammattiryhmien yhteistyötä sekä toimintatapojen kehittämistä. Omavalvonnalla varmistetaan toiminnan jatkuva kehittäminen ja toiminnan riskien säännöllinen arviointi. 
Palveluyksiköt seuraavat ja arvioivat omavalvontansa tuloksia sekä tavoitteidensa ja kehittämistoimenpiteiden toteutumista päivittäisjohtamisessa. Tukenan johdon ja palvelutoiminnan johtoryhmän vastuulla on toiminnan suunnittelu, seuranta, toimintalinjausten teko ja resursointi. 
Omavalvonnan lisäksi toiminnan laadukkuus ja jatkuva parantaminen varmennetaan sisäisillä auditoinneilla. Tukenassa tavoitteena on tehdä sisäinen auditointi jokaiseen palveluyksikköön vähintään kolmen vuoden välein. 
Tukenalla on Inspecta Sertifiointi Oy:n myöntämä ISO 9001:2015-laatusertifikaatti. Sertifikaatti kattaa koko Tukenan toiminnan ja kaikki palveluyksiköt. Laatujärjestelmä auditoidaan ulkoisen tahon toimesta kerran vuodessa ja sertifikaatti uusitaan kolmen vuoden välein. 

Laatuvastaava seuraa Tukenan sisäisten ja ulkoisten auditointien raportteja ja informoi niistä muuta henkilökuntaa viikkopalavereissa. Näistä nostetaan tarvittaessa kehittämistarpeita yksikön omaan toimintaan. Palveluyksikön johtaja huolehtii, että yksikön toiminta vastaa tilaajien kanssa tehtyä sopimusta, ohjeita ja linjauksia. Kultakuuseen on tehty sisäinen auditointi viimeksi vuonna 2026. Toimintaamme ohjaa monta Sosiaalipalvelujen lainsäädäntöön liittyvää lakia kuten esim. sosiaalihuoltolaki, vammaispalvelulaki, laki kehitysvammaisten erityishuollosta, laki sosiaalihuollon asiakkaan asemasta ja oikeuksista sekä laki sosiaalihuollon ammattihenkilöistä.

Asiakasturvallisuuden varmistaminen
Asiakasturvallisuuteen liittyvät vaaratapahtumat, läheltä piti -tilanteet sekä muut turvallisuushavainnot kirjataan HaiPro-järjestelmään. Kirjauksen tekee tapauksen havaitsija, halutessaan anonyymisti. Palveluyksikön esihenkilö vastaa tapausten selvittämisestä, käsittelystä ja jatkotoimenpiteiden organisoinnista. Tärkeää on, että kaikki tapaukset analysoidaan ja niistä opitaan, jotta vastaavaa ei tapahtuisi toistamiseen. Asiakasturvallisuusilmoitukset huomioidaan palvelun riskien arvioinnissa, jossa määritetään myös riskien hallintatoimenpiteet. Tukenan palveluyksiköissä tehdään palvelun riskien arviointi vähintään kerran vuodessa tai aina kun uusia riskejä havaitaan.
Asiakkaille on laadittu palvelujen toteuttamissuunnitelmat, joita päivitetään säännöllisesti. Näissä on huomioitu myös toimintaan liittyvät riskit. Vuosittain tehtävän systemaattisen riskien arvioinnin (Kultakuusen riskien ja mahdollisuuksien arviointi sekä Työsuojelun riskien arviointi) lisäksi riskien ja kriittisten työvaiheiden tunnistaminen on osa päivittäistä työtä ja kuuluu kaikille. Riskien tunnistaminen on myös osa turvallisuussuunnitelman, lääkehoitosuunnitelman, elintarvikehygieniasuunnitelman sekä siivoussuunnitelman laatimista ja päivittämistä. Palveluyksikön johtaja on vastuussa suunnitelmien ajantasaisuudesta ja vastaa niiden noudattamisesta. 
Läheiset ja asiakkaat tuovat esille havaitsemiaan epäkohtia, laatupoikkeamia ja riskejä suoraan henkilökunnalle. Läheisiä pyydetään myös kirjaamaan huomaamansa laatupoikkeamat suoran palautteen lomakkeelle. Suorat palautteet käsitellään säännöllisesti viikkopalaverissa ja toimintaa kehitetään tarvittaessa niiden pohjalta. 
Asiakasturvallisuuden edistäminen edellyttää yhteistyötä myös kaikkien turvallisuudesta vastaavien viranomaisten ja toimijoiden kanssa. 
Palo- ja pelastusviranomaiset asettavat omat velvoitteensa edellyttämällä mm. poistumisturvallisuussuunnitelman. Kultakuusessa suoritetaan paloviranomaisten toimesta palotarkastus kerran vuodessa. Palotarkastuksessa valvotaan, että rakennus, sen ympäristö ja muut olosuhteet tarkastuskohteessa ovat turvalliset ja että kohteessa on varauduttu onnettomuuksien ehkäisyyn, vahinkojen torjuntaan ja väestönsuojeluun säädöksissä ja määräyksissä vaaditulla tavalla (poistumisturvallisuussuunnitelma, turvallisuussuunnitelma). Lupa- ja valvontavirasto valvoo Kultakuusen toiminnan asianmukaisuutta ja tekee valvontakäyntejä tarvittaessa.

Palveluyksikön johtaja toimii yksikön vastuuhenkilönä ja vastaa yksikön toiminnasta sekä laadusta. Palveluyksikön johtaja toteuttaa läheltä johtamista, jonka mukaisesti työskentelee yksikössä, on työntekijöiden tavoitettavissa ja vastaa työn resurssoinnista. Hän huolehtii, että yhdessä henkilökunnan kanssa arvioidaan säännöllisesti asiakasturvallisuuden toteutumista, hyvän asiakaspalvelun sekä laadun toteutumisesta. Henkilökunta on perehdytetty havainnoimaan epäkohdista ja heillä on ilmoitusvelvollisuus. Jokainen yksittäinen työntekijä vastaa oman työn laadusta ja kehittämisestä. Jokaisen velvollisuus on edistää asiakastyytyväisyyttä ja huomioida asiakkaat ja asiakkaan verkostot yksilöllisesti sekä työskennellä niin, että Tukenan perustehtävä, visio ja arvo toteutuvat. Jokaisen työntekijän tehtävänä on myös puuttua epäkohtiin ja ilmoittaa yksikön johtajalle työtään haittaavasta häiriöstä sekä noudattaa työyhteisön yhteisiä pelisääntöjä. Henkilöstössä on nimetty arjen työn kannalta osaajia, joiden osaamisalueet jaetaan henkilöstön osaamisen ja kiinnostuksen mukaisesti. Yksikössä on esimerkiksi laatuosaaja, kirjaamisasiantuntija, RAI-osaaja, IMO-osaaja, kommunikointiosaaja.

Palveluita järjestettäessä vahvistetaan asiakkaiden itsenäistä suoriutumista, periaatteina tässä ovat asiakkaiden omatoimisuuden tukeminen sekä itsemääräämisoikeuden vahvistaminen. Asiakaskohtaiset tavoitteet kirjataan asiakkaan palvelun toteuttamissuunnitelmaan. Tavoitteiden toteutumista seurataan palvelun toteuttamissuunnitelman ja päivittäisen kirjaamisen avulla. Asumispalveluasiakkaiden toimintakyvyn ja palveluntarpeen määrittämisessä käytetään interRAI-ID-arviointijärjestelmää. RAI-tietoa hyödynnetään asiakkaan palvelun toteuttamisen suunnittelussa, yksikön toiminnan kehittämisessä ja lähijohtamisessa, omavalvonnassa sekä organisaatiotason toiminnan kehittämisessä ja johtamisessa.  

Ilmoitusvelvollisuus (Valvontalaki 29§) 
Henkilöstön on ilmoitettava viipymättä palveluyksikön vastuuhenkilölle, jos hän tehtävissään huomaa tai saa tietoonsa epäkohdan tai ilmeisen epäkohdan uhan asiakkaan sosiaalihuollon toteuttamisessa. Ilmoituksen vastaanottaneen henkilön on ilmoitettava asiasta palvelunjärjestäjälle tai palveluntuottajalle. Palvelunjärjestäjän, palveluntuottajan ja vastuuhenkilön on ryhdyttävä toimenpiteisiin epäkohdan tai ilmeisen epäkohdan uhan taikka muun lainvastaisuuden korjaamiseksi. Ilmoitus voidaan tehdä salassapitosäännösten estämättä. Ilmoitus tehdään IMS:n Epäkohtailmoitus (Valvontalain 29 §:n mukainen ilmoitusvelvollisuus) -raportilla, jonka yksikön esihenkilö käsittelee.

Palvelun tarkka sisältö ja asukastyön tavoitteet kirjataan asukkaan ja hänen läheisensä/laillisen edustajan kanssa yhteistyössä laadittavaan palvelun toteuttamissuunnitelmaan. Suunnitelman laatimisesta ja ajantasaisuudesta vastaavat asukkaiden omaohjaajat vastaavan ohjaajan johdolla. Palvelun toteuttamissuunnitelman laadinnassa käytetään apuna RAI id-arviointeja sekä yksilökeskeisiä menetelmiä, jotta asukkaan tarpeet ja toiveet tulevat mahdollisimman hyvin kuulluiksi. Suunnitelmaa päivitetään aina asukkaan palveluntarpeen tai yhdessä sovittujen asioiden muuttuessa. Suunnitelman toteutumista arvioidaan osana päivittäistä työtä ja se tarkistetaan vähintään puolen vuoden välein, ellei se ole ilmeisen tarpeetonta. Suunnitelman toteutumisen seurannasta vastaa omaohjaajat. Asiakkaan oman tahdon selvittämisessä asiakkaiden läheiset ovat isossa roolissa, mikäli asiakas ei itse pysty tuomaan esille omaa tahtoansa.
Asiakkaalla on oikeus laadultaan hyvään sosiaalihuoltoon ja hyvään kohteluun ilman syrjintää. Asiakasta kohdellaan kunnioittaen hänen ihmisarvoaan, vakaumustaan ja yksityisyyttään. Asiakkaiden asiallinen kohtelu on tärkeä osa työyhteisömme toimintakulttuuria, johon uusi työntekijä perehdytetään. Arvot ja niiden säännöllinen käsittely yksikön palavereissa ja todeksi tekeminen arjessa edistävät osaltaan asiakkaiden hyvää kohtelua. Asiakkaalla on aina oikeus fyysisesti ja psyykkisesti turvalliseen asumiseen. Työntekijöiden tulee kaikissa tilanteissa kunnioittaa asiakkaan koskemattomuutta ja haastavatkin tilanteet tulee hoitaa ammatillisesti. 
Epäasialliseksi käytökseksi katsotaan epäystävällinen puhe, äänensävy tai elekieli, joka kohdistuu asiakkaaseen. Epäasiallinen kohtelu voi olla myös muiden asiakkaiden, läheisten tai palveluyksikössä vierailevien henkilöiden taholta tulevaa.
Mikäli työntekijä havaitsee epäasiallista kohtelua, tulee hänen välittömästi puuttua tilanteeseen ja viedä asia myös esihenkilön tietoon. Ilmoitus tehdään IMS-järjestelmässä olevalla Epäkohtailmoitus - raportilla. Ilmoitus tehdään välittömästi, kun työntekijä havaitsee asiakkaaseen kohdistuvan epäkohdan tai sen uhan. Asiakastietoja ei kirjata raportille, vaan ilmoituksen vastaanottaja selvittää ilmoittajalta, kenestä asiakkaasta on kyse. Asia on kuvattu tarkemmin Epäkohtailmoitus toimintaohjeessa (IMS). Asiakasta kohdanneesta vaara- tai haittatapahtumasta tiedotetaan asiakkaalle ja hänen läheisilleen asiakkaan palvelujen toteuttamissuunnitelmassa ilmoitetulla tavalla. Vaara- tai haittatapahtumasta ilmoittaa ensisijaisesti tilanteen havainnut työntekijä tai Tukena Kultakuusen vastuuhenkilö.
 Asiakkaalle tai hänen läheiselleen varataan mahdollisuus asiakasta kohdanneen vaara- tai haittatapahtuman käsittelyyn Kultakuusen vastuuhenkilön kanssa. Tarvittaessa vastuuhenkilö järjestää tapahtuman käsittelyyn ulkopuolista apua. 
Toimintakykyä arvioidaan RAI-mittarin avulla ja RAI-arvioinnista saatuja tietoja hyödynnetään palvelun toteuttamissuunnitelman tavoitteiden asettelussa. Päivittäisen kirjaamisen ja palvelujen toteuttamissuunnitelmien päivityksen yhteydessä tavoitteiden toteutumista seurataan puolivuosittain. 
Kultakuusessa pidetään asiakaspalaveri säännöllisesti kerran kuukaudessa, jossa käydään läpi jokaisen asiakkaan senhetkinen tilanne. Mikäli muutoksia sovittuun tulee, kirjataan muutos DomaCareen palaveri merkintänä asiakkaan kirjauksiin. Omaohjaaja huolehtii tarvittaessa muutoksen palvelujen toteuttamissuunnitelmaan.

Asiakkaan itsemääräämisoikeutta vahvistetaan siten, että palvelut järjestetään asiakkaan ihmisarvoa, vakaumusta ja yksityisyyttä kunnioittaen. Asiakkaalle turvataan mahdollisuus osallistumiseen ja vaikuttamiseen omissa asioissaan. Asiakkaan toivomukset, mielipide, etu ja yksilölliset tarpeet ovat palveluiden suunnittelun lähtökohtana. Tukena Kultakuusessa asiakkaan palvelun toteuttamissuunnitelmaan kirjataan:
· toimenpiteet asiakkaan itsenäisen suoriutumisen tukemiseksi ja edistämiseksi sekä itsemääräämisoikeuden vahvistamiseksi
· kohtuulliset mukautukset asiakkaan täysimääräisen osallistumisen ja osallisuuden turvaamiseksi, kuten esimerkiksi toimintakykyä edistävä apuväline, henkilökohtainen/ yksilöllinen avustus tai toimintayksikön tilojen järjestely
· asiakkaan käyttämät kommunikaatiomenetelmät
· keinot, joilla asiakkaan palvelut toteutetaan ensisijaisesti ilman rajoitustoimenpiteitä
· arviointi, tarvitaanko asiakkaan palveluissa rajoitustoimenpiteitä.

Kultakuusessa asiakkaan itsemääräämisoikeutta pyritään kunnioittamaan kaikissa tilanteissa. 
Asiakas osallistuu halutessaan toiminnan suunnitteluun ja päätöksentekoon, kuten joka arkiaamu pidettävään aamukokoukseen. Aamukokouksessa suunnitellaan päivän kulkua havainnollistaen. Päivän ohjelma on laadittu asiakkaiden yksilöllisen osallisuutta edistävän toimintasuunnitelman mukaan. Asiakas voi valita suunnitellun ohjelman mukaisesti esim. osallistuuko tuokioon sisällä, lähteekö ulos vai onko tekemättä mitään. Hän ilmaisee mielipiteensä hänelle sopivalla kommunikaatiomenetelmällä tai kehon kielellä. 
Vapaa-ajan harrastuksiin ilmoittautumisen ja osallistumisen asiakas suunnittelee ohjaajan kanssa. Hän voi kokeilla harrastusta ja tehdä päätöksensä osallistumisesta.
 Sosiaalihuollossa itsemääräämisoikeutta voidaan rajoittaa ainoastaan silloin, kun asiakkaan tai muiden henkilöiden terveys tai turvallisuus uhkaa vaarantua, eikä muita keinoja ole käytettävissä. Rajoitustoimenpiteet on toteutettava lievimmän rajoittamisen periaatteen mukaisesti ja turvallisesti henkilön ihmisarvoa kunnioittaen. 
Itsemääräämisoikeutta koskevista periaatteista ja käytännöistä keskustellaan sekä asiakasta hoitavan lääkärin että läheisten kanssa. Itsemääräämisoikeutta rajoittavista toimista tekee kirjalliset päätökset joko sosiaalityöntekijä tai palveluyksikön vastuuhenkilö asiantuntija-arvioitien perusteella. Tiedot kirjataan asiakkaan palvelujen toteuttamissuunnitelmaan. Rajoittamistoimista tehdään kirjaukset myös asiakasasiakirjoihin. Rajoittamistoimia koskevat päätökset ovat voimassa korkeintaan 6 kk kerrallaan. 
Palvelujen toteuttamissuunnitelmassa on osio itsemääräämisoikeuden rajoittamisesta, mikäli itsemääräämistä täytyy rajoittaa. Siihen on merkattu kaikki asiakkaan tarvitsemat rajoittamistoimenpiteet ja toimet, kuinka toimitaan ja kerrotaan tilanne asiakkaan ymmärrettävällä tavalla. Käytettävistä rajoittamistoimenpiteistä on asiantuntijaryhmän päätös, joka on voimassa puoli vuotta kerrallaan. 
Kaikki käytetyt rajoitustoimenpiteet merkataan DomaCareen asiakkaan itsemääräämisoikeusseuranta välilehdelle, johon kirjataan: ratkaisun tai päätöksen tekijä, toimenpiteen suorittanut henkilö, menettely ja/tai väline, peruste, asiakkaan näkemys käytöstä ja perusteista sekä rajoitustoimenpiteen vaikutukset asiakkaaseen. Rajoitustoimenpiteen aloitus- ja loppumispäivämäärät kellonaikoineen kirjautuvat myös järjestelmään. Kultakuusen vastuuhenkilö tulostaa kirjaukset kerran kuukaudessa ja toimittaa ne Kainuun Hyvinvointialueen työntekijälle. 
Henkilöstö on kouluttautunut haastavien tilanteiden ennaltaehkäisyyn ja niissä toimimiseen Avekki - koulutuksen kautta.
	Palveluyksikön sosiaaliasiavastaavan tehtävät ja yhteystiedot
	Sosiaaliasiavastaava on puolueeton ja riippumaton henkilö, joka toimii sosiaalihuollon asiakkaiden edun turvaajana. Sosiaaliasiavastaava ei tee päätöksiä eikä myönnä etuuksi.
Toiminta on neuvoa-antavaa ja tehtäviin kuuluu
 • neuvoa asiakkaita tämän lain soveltamiseen liittyvissä asioissa
 • toimia asiakkaan oikeuksien edistämiseksi ja toteuttamiseksi
 • avustaa asiakasta tämän lain mukaiseen muistutukseen liittyvissä asioissa
 • tiedottaa asiakkaan oikeuksista
 • seurata asiakkaiden oikeuksien ja aseman kehitystä kunnassa ja antaa siitä vuosittainen selvitys aluehallitukselle.
 Sosiaaliasiavastaava voi toimia myös asiakkaan ja työntekijän välimiehenä ongelmatilanteissa. 
Voit ottaa yhteyttä sosiaaliasiavastaavaan, jos olet tyytymätön saamaasi kohteluun tai palveluun sosiaalipalveluissa tai tarvitset neuvoja oikeuksistasi. Lähtökohtaisesti tavoitteena on ratkaista asiakkaan ja viranomaisten väliset ristiriitatilanteet neuvotteluteitse. 
Kainuun hyvinvointialueella sosiaaliasiavastaavana toimii: Sosiaaliasiavastaava Tiina Komulainen Puhelinneuvonta 044 797 0548 ma-ti ja to klo 8-11
Voit myös lähettää viestin sosiaaliasiavastaavalle Omasote-palvelun kautta. Viestin lähettäminen edellyttää tunnistautumisen palveluun verkkopankkitunnuksilla tai mobiilivarmenteella, minkä vuoksi se on tietoturvallinen viestinvälitys.

	Palveluyksikön potilasasiavastaavan tehtävät ja yhteystiedot
	Potilasasiavastaava ei puutu hoitopäätöksiin eikä tee päätöksiä. Potilasasiavastaava on tehtävässään puolueeton ja riippumaton. Potilasasiavastaan palvelu on maksutonta. 
Potilasasiavastaava tehtäviin kuuluu:
 • neuvoa potilaita potilaan asemaan ja oikeuksista annetun lain soveltamiseen liittyvissä asioissa
• neuvoa ja tarvittaessa avustaa potilasta tai potilaan laillista edustajaa, omaista tai muuta läheistä muistutuksen tekemisessä
 • neuvoa, miten kantelu, oikaisuvaatimus, valitus, vahingonkorvausvaatimus, potilas- tai lääkevahinkoa koskeva korvausvaatimus tai muu potilaan terveydenhuollon oikeusturvaan liittyvä asia voidaan panna vireille toimivaltaisessa viranomaisessa
 • tiedottaa potilaan oikeuksista ja
 • toimia muutenkin potilaan oikeuksien edistämiseksi ja toteuttamiseksi. 
Kaikkien Kainuun hyvinvointialueen terveydenhuoltopalveluita tuottavien toimintayksiköiden potilasasiavastaavana toimii Sanna Huotari. 
Potilasasiavastaava Sanna Huotari puh. 044 710 1324 sähköposti: potilasasiavastaava@kainuu.fi Käyntiosoite: Kainuun keskussairaala Sotkamontie 13 87300 Kajaani Postiosoite: PL 400 87070 Kainuu




[bookmark: _Toc179284398]2.4 Muistutusten käsittely 

	Muistutusten käsittelystä vastaava henkilö
	Palveluyksikön vastuuhenkilö Sari Eronen, p. 040 7786002, sari.eronen@tukena.fi



Sosiaalihuollon laatuun tai siihen liittyvään kohteluunsa tyytymättömällä asiakkaalla on oikeus tehdä muistutus palveluyksikön vastuuhenkilölle tai sosiaalihuollon johtavalle viranhaltijalle. Jos asiakas ei sairauden, henkisen toimintakyvyn vajavuuden tai muun vastaavan syyn vuoksi kykene itse tekemään muistutusta tai jos hän on kuollut, muistutuksen voi tehdä hänen laillinen edustajansa, omaisensa tai muu läheisensä. Muistutus tulee tehdä pääsääntöisesti kirjallisesti. Muistutus voidaan tehdä myös suullisesti erityisestä syystä. Muistutus on kirjattava ja käsiteltävä asianmukaisesti.  Mikäli asiakas antaa muistutuksen suullisesti, palveluyksikön vastuuhenkilön tulee täyttää Tukenan muistutusmenettelyyn liittyvällä lomake yhdessä asiakkaan kanssa – tällä tavoin varmistetaan muistutusmenettelyyn liittyvä dokumentointi. Muistutuksen tekijä voi tehdä kirjallisen muistutuksen joko Tukenan muistutusmenettelyyn liittyvällä lomakkeella tai vapaamuotoisella kirjallisella dokumentilla.  
Muistutukset käsitellään palveluyksikössä – näin pyritään osaltaan varmistamaan palveluiden hyvä laatu ja sen kehittäminen. Palveluyksikön vastuuhenkilön tulee tiedottaa välittömästi tehdystä muistutuksesta myös Tukenan johtoryhmää ja alueen palvelupäällikköä. Muistutuksien määriä seurataan vuosittain esim. johdon katselmus – kyselyn yhteydessä.  
Vastaus muistutukseen tulee antaa kirjallisesti Tukenan muistutusmenettelyyn laaditulla lomakkeella. Vastaus tulee aina perustella. Muistutukseen on vastattava kohtuullisessa ajassa. Kohtuullisena aikana voidaan pääsääntöisesti pitää 1 – 4 viikkoa. Mikäli asia on erittäin ongelmallinen ja vaatii selvitystyötä, kohtuullisena aikana voidaan pitää 1 – 2 kuukautta.
Muistutukset, kantelu- ja muut valvontapäätökset käydään läpi yksikön viikkopalaverissa ja niihin mietitään yhdessä henkilöstön kanssa korjaavat toimenpiteet. Toimenpiteet dokumentoidaan palaverimuistioon ja niiden toteutumista seurataan palvelupäällikölle lähetettävissä kuukausiraporteissa sekä palveluyksikön viikkopalavereissa.
[bookmark: _Toc179284399]2.5 Henkilöstö 
Kultakuusessa työskentelee ammattitaitoinen ja koulutettu, suositusten ja toimiluvan kattava vakituinen henkilökunta: Palveluyksikön esihenkilö, joka on koulutukseltaan sosionomi, amk/yo-merkonomi, vastaava ohjaaja, joka on koulutukseltaan sosionomi,amk sekä 10 ohjaajaa, jotka ovat koulutukseltaan lähihoitajia. 
Tukena Kultakuusessa työskennellään jaksotyönmukaisesti kolmivuorotyössä (24/7). Muuta henkilökuntaa on 1,5 ostopalveluina (ruoka ja siivous).
Vuosilomiin, äitiys- ja vanhempainvapaisiin sekä sairauslomiin palkataan tarvittaessa sijainen. Palveluyksikön johtaja tai työvuorossa olevat työntekijät tekevät arvion sijaistarpeesta joka kerta erikseen. Arvioidaan, että onko mahdollista esim. työn organisoinnilla suorittaa työvuoro ilman sijaisjärjestelyä. Sijaisuuksiin pyritään palkkaamaan koulutettua henkilöstöä. Sijaiset eivät osallistu lääkehoitoon ennen kuin on lääkehoitolupa ja näytöt on suoritettu.
Tavoitteena on tarjota pitkäaikaisia työsuhteita eri ikäisille ja erilaista osaamista omaaville henkilöille. Henkilöstöä rekrytoinnissa kiinnitetään huomiota siihen, että palkattava henkilö täyttää tehtävän edellyttämät pätevyysvaatimukset ja että yksikön henkilöstömäärä ja -rakenne säilyy sopimusehtojen ja Valviran luvan mukaisena. Pätevyysvaatimusten lisäksi oleellista on henkilön soveltuvuus tehtävään. Soveltuvuutta arvioitaessa huomioidaan henkilöllä oleva osaaminen suhteessa palveluyksikön perustehtävään, yksikössä jo olevaan ja siellä tarvittavaan osaamiseen sekä asiakkaiden erityistarpeisiin. Rekrytoinnissa / haastatteluvaiheessa huomioidaan työntekijän kielitaito, suullinen ja kirjallinen, yksikön asukkaiden ymmärretyksi tuleminen sekä joka työvuorossa kirjaaminen on yksi tärkeimpiä työtehtäviä / osaamisen vaatimuksia. Työntekijän ammatillinen osaaminen varmistetaan ja soveltuvuus arvioidaan rekrytoinnin yhteydessä. Työntekijän tiedot tarkistetaan Julki Terhikki- tai Suosikki-rekisteristä.
Tukena Kultakuusessa perehdytys toteutetaan Konsernin laatimaa osaamisen kehittämisen polkua noudattaen. Tärkeänä pidetään hyvää perehdytystä uudelle työntekijälle sekä opiskelijalle. Vastaava ohjaaja vastaa perehdytyksen organisoinnista ja hän nimeää työntekijät, joiden kanssa ensimmäiset työvuorot tehdään. Uuden työntekijän perehdyttäminen kuuluu jokaisen työntekijän työnkuvaan.
Mepcoon merkitään päivämäärä, milloin perehdytys on alkanut ja päättynyt. Perehdytyksessä käydään asiat läpi, huolehditaan, että perehtymisaika ei veny liian pitkäksi. Yleisen perehdytyksen jälkeen alkaa työhön opastaminen ns. syvempi oppiminen, käytännön arjessa oppiminen. Terveydenhuollon laitteisiin ja apuvälineisiin tapahtuu myös perehdytys, lista perehdytettävistä apuvälineistä on tulostettu kansioon ja perehdytyksen jälkeen työntekijä allekirjoittaa saaneensa perehdytyksen.
Työntekijöille järjestetään täydennyskoulutusta työn edellyttämässä laajuudessa. Täydennyskoulutus perustuu vuosittain laadittavaan henkilöstö- ja koulutussuunnitelmaan ja sen tavoitteena on turvata henkilöstön osaaminen, palveluiden laatu sekä yksikön, työyhteisön ja yksilön kehittyminen.
Palveluyksikön johtaja laatii talousarvion laatimisen yhteydessä yksikön koulutussuunnitelman, jossa yksilöidään tulevan vuoden koulutustarpeet palveluyksikkötasolla. Henkilökohtainen koulutus- tai kouluttautumissuunnitelma laaditaan tarvittaessa työntekijän ja esihenkilön yhteistyönä kehityskeskustelun yhteydessä. Palveluyksikön johtaja huomioi lakisääteisten täydennyskoulutusvaatimusten lisäksi kehityskeskusteluissa nousseet osaamisvajeet ja koulutustarpeet yksikön koulutussuunnitelmaa laatiessaan.
Uusilta työntekijöiltä tarkistetaan rikosrekisteriote 1.1.2025 alkaen, liittyen valvontalain velvoitteeseen. 
Yksikössä voi opiskella käytännön harjoittelua toteuttava sosiaali- ja/ tai terveydenhuollon opiskelija. Opiskelijalla on aina nimetty ohjaaja, jonka ohjauksessa hän toimii. Opiskelija ei pääsääntöisesti osallistu lääkehoitoon, eikä työskentele yksin työvuorossa. Sijaisuutta tekevä opiskelija todistaa opintojensa keston ja pätevyytensä opintorekisteriotteen avulla. Rekisteriote pyydetään ennen työsuhteen alkamista. Palveluyksikön johtaja tekee arvioin opiskelijan soveltuvuudesta tehtävään.

[bookmark: _Toc179284400]2.6 Asiakastyöhön osallistuvan henkilöstön riittävyyden seuranta 
Palveluyksikön esihenkilö vastaa työvuorosuunnittelusta ja siitä, että työvuoroissa on suunnitellusti riittävä määrä henkilökuntaa. Kilpailutuksessa luvattu henkilöstömitoitus on 0,8, joka jaetaan kolmivuorotyössä 3/3/1(arkisin) ja 2/3/1 (viikonloppuisin). Tarpeen vaatiessa henkilöstö voi muuttaa mitoitusta kunhan kokonaismitoitus säilyy samana. 
Työvuorosuunnittelu toteutetaan mahdollisimman resurssiviisaasti. Asiakastyöhön osallistuvan henkilöstön riittävyys arvioidaan suhteessa asiakkaiden palvelun tarpeisiin ja tuen tarpeeseen esimerkiksi eri vuorokauden aikoina. Henkilöstön riittävyys varmistetaan työn organisoinnilla ja tarvittaessa priorisoinnilla. Yksikköön on kirjattu toimintaohje äkillisten poissaolotilanteiden hoitamiseksi ja käytössä on mitoituslaskuri seuraamaan henkilöstövahvuutta. Henkilöstömitoitus ilmoitetaan myös kuukausittain tilaajalle.

[bookmark: _Toc179284401]2.7 Monialainen yhteistyö ja palvelun koordinointi 
Sosiaalihuoltolain 41 §:ssä säädetään monialaisesta yhteistyöstä asiakkaan tarpeenmukaisen palvelukokonaisuuden järjestämiseksi. Kultakuusen asiakas saattaa tarvita useita palveluja yhtäaikaisesti. Jotta palvelukokonaisuudesta muodostuisi asiakkaan kannalta toimiva ja hänen tarpeitaan vastaava, vaaditaan palvelunantajien välistä yhteistyötä, jossa erityisen tärkeää on tiedonkulku eri toimijoiden välillä. Yhteistyökumppaneita ovat ne tahot, joiden kanssa tehdään yhteistyötä palveluja suunniteltaessa, tuotettaessa ja kehitettäessä. Keskeistä on tiivis yhteistyö asiakkaiden läheisten kanssa.
Hyvinvointialueen valvonta-asiantuntijoiden kanssa sekä asukkaiden edunvalvojien kanssa käytävä yhteistyö on myös merkittävää ja säännöllistä. 
Keskeisiä yhteistyökumppaneita ovat:
· asiakkaiden läheiset
• Kainuun hyvinvointialue (tilaajayhteistyö) 
• Lupa- ja valvontavirasto (valvontaan liittyvät asiat) 
• pankit, KELA, taksit (asiakkaan henkilökohtaiseen elämään liittyvät asiat) 
• Kehitysvammaisten tukiliitto sekä paikallinen yhdistys (vapaa-ajan toiminta) 
• KAO (opiskelijayhteistyö) 
• muut Tukenan ja Palvelusäätiön yksiköt ja henkilöstö.
 Läheisten luottamus on yksitoimintamme tavoitteista ja osa visiota. Hyvä yhteistyö perustuu aktiiviseen ja oikea-aikaiseen tiedottamiseen. Säännölliset läheistiedotteet lähetetään asukkaiden läheisille useasti vuodessa.
Monialainen yhteistyö ja tiedonkulku asukkaan asioissa tapahtuu ohjaajien toimesta yleensä puhelimitse tai salatun sähköpostiviestin välityksellä. Ohjaajalla on vastuu tiedottaa ja kirjata riittävät tiedot asiakaskertomukseen. 
Hankintojen ja ostopalveluiden osalta Kultakuusella on valtakunnallisia yhteistyökumppaneita, jonka lisäksi tehdään myös yhteistyötä paikallisten toimijoiden kanssa. Yhteistyökumppaneiden kanssa on sovittu tiedottamiseen liittyvistä toimintatavoista jokaisen kanssa erikseen.

[bookmark: _Toc179284402]2.8 Toimitilat ja välineet 

Tukena Kultakuusen tilat omistaa Tukena Säätiö. Kultakuusen tilat on suunniteltu lähtökohtaisesti erityisryhmien asunnoiksi ja palvelutiloiksi, esteettömyyden yms. vaatimukset on huomioitu. 
Kultakuusen tilat sijoittuvat kaikki yhteen kerrokseen, kokonaispinta-ala on 552,5 m², josta asuntojen osuus on yhteensä 264 m². Asuinpinta-ala jakaantuu kahteen kotiryhmään, Lumikkiin ja Talvikkiin. Kaikilla kahdellatoista asukkaalla on samankokoiset asunnot (23,5 m²), jotka he ovat saaneet sisustaa oman toiveensa mukaiseksi ja jotka ovat vain heidän omassa käytössään olivatpa he kuinka kauan tahansa poissa. Kaikille asiakkaille yhteisiä tiloja ovat olohuone, keittiö, ruokailutilat (2 kpl), eteinen, sauna sekä pesutupa. 
Pesutuvalla toteutetaan asukkaiden pyykkihuolto. Siellä on laitoskäyttöön soveltuva pyykinpesukone, kuivausrumpu sekä pyykin kuivaushuone. siivousaineet säilytetään lukitussa kaapissa pesutuvalla.
Toimitiloissa on erilliset toimistotilat sekä sosiaaliset tilat henkilökunnalle. Toimistotiloihin ei ole pääsyä kuin henkilöillä, joilla on yksikön avain. Tiloissa on pyritty huomioimaan se, että asiakkaiden yksityisyyden suoja toteutuu. 
Päivätoimintatilat (Päivänpaiste) on saneerattu omakotitalosta. Päivätoimintatiloista löytyy päiväsali, fysioterapia-/mustavalohuone, musiikki-/valkoinen huone sekä poreallashuone. Päivätoimintatiloissa neliöitä on yhteensä 191 m².
Palveluyksikön sekä päivätoiminnan tilat on suunniteltu siten, että pyörätuolilla liikkuminen ja vaikeasti vammaisen toimintaan osallistuminen mahdollistuisivat. Myös piha-alue on rakennettu niin että siellä on mahdollista liikkua pyörätuolin kanssa.
 Asukkaiden läheisten on mahdollista vierailla Kultakuusessa vapaasti mihin kellonaikaan tahansa, pois lukien yöt. Läheisen yöpyminen palveluyksikössä on mahdollista, mutta siitä tulee sopia henkilökunnan kanssa etukäteen. Vaikka asiakas olisi pitkäänkin poissa, ei hänen tiloja käytetä muuhun tarkoitukseen vaan ovi lukitaan poissaolon ajaksi.
Kiinteistön huollosta vastaa Kuhmon Kiinteistöhuolto, (päivystys p. 044 0682084). Huoltopyynnöt tehdään Granlund Managerin kautta. Tukena säätiön kiinteistöisännöitsijä käy vuosittain Kultakuusessa tarkastamassa kiinteistön kunnon ja suunnittelemassa kiinteistön ylläpitoa.
Kultakuusen palveluyksikön kiinteistöön on tehty ympäristöterveydenhuollon toimesta tarkastus v 2018 sekä v 2023 ja kummassakin tarkastuksessa tilat on todettu olevan siistissä kunnossa ja soveltuvan hyvin tarkoitukseensa. 
Kainuun pelastuslaitos tarkistaa toimitilat vuosittain.
[bookmark: _Toc179284403]2.9 Lääkinnälliset laitteet, tietojärjestelmät ja teknologian käyttö 

Lääkinnälliset laitteet
Tukenan lääkinnällisten laitteiden vastuuhenkilö vastaa siitä, että Tukenassa noudatetaan Lakia lääkinnällisistä laitteista ja MD-asetusta sekä näiden nojalla annettuja säännöksiä ja määräyksiä. Lisäksi jokaiseen palveluyksikköön, jossa käytetään lääkinnällisiä laitteita, nimetään lääkinnällisten laitteiden vastuuhenkilö.
Kaikki Tukenan omistamat ja hallinnassa olevat lääkinnälliset laitteet, joilla on yksilöintitunnus, dokumentoidaan seurantajärjestelmän laiterekisteriin. Lääkinnällistä laitetta saa käyttää vain henkilö, jolla on sen turvallisen käytön vaatima koulutus, perehdytys ja kokemus. Lääkinnällisen laitteen aiheuttamista vaaratilanteista tehdään asianmukaisen HaiPro-ilmoituksen lisäksi ammattimaisen käyttäjän vaaratilanneilmoitus Fimealle.
	Palveluyksikön laiteturvallisuudesta vastaava henkilö ja yhteystiedot
	ohjaaja, amk Tuula Seilonen
tuula.seilonen@tukena.fi



Tukena Kultakuusessa on käytössä verenpainemittari, kuumemittari, moottorisänkyjä, nostolaitteita, pyörätuolivaaka, pesulaveri, suihkutuoleja, pyörätuoleja sekä rollaattoreita. Laitteiden ja tarvikkeiden käyttö on perehdytetty kaikille yksikön työntekijöille. Apuvälineet ovat asukkaiden henkilökohtaisessa käytössä ja ne säilytetään asukkaiden omissa asunnoissa pl pesulaveri sekä nostolaitteet, jotka ovat yhteisiä ja säilytetään yhteisissä tiloissa tai saunassa.
Apuvälineiden hankinta tapahtuu yksilöllisten tarpeiden mukaan ja apuvälineiden hankintaan pyydämme asiantuntijan arviointia, esim. fysioterapeutin arvio oikeanlaisen pyörätuolin hankinnassa. Kainuun hyvinvointialueen apuvälineyksiköstä saamme lainaan henkilökohtaiseen käyttöön apuvälineitä ja näiden apuvälineiden huolto kuuluu heille. Kultakuusen omistukseen hankittavien apuvälineiden hankinnassa teemme yhteistyötä Berner Medicalin kanssa.
Kultakuusen omistuksessa olevia apuvälineitä huoltaa ko laitteen toimittaja eli Berner Oy (vuosittaiset määräaikaishuollot). Lääkinnällisistä laitteista ja tarvikkeista sekä niiden käyttöön perehdytyksestä vastaa palveluyksikön johtaja sekä laiteturvallisuudesta vastaava ohjaaja.
Laitteet sekä apuvälineet on listattu erilliseen kansioon käyttöohjeineen. Työntekijät perehtymisen jälkeen kuittaavat laitekohtaiseen perehdytyksen tarkistuslistaan saaneensa perehdytyksen. Jos työntekijä ei ole saanut perehdytystä tai se ei ole hänen mielestään riittävä, pyytää hän lisäkoulutusta tai perehdytystä laitteen käyttämiseen siltä henkilöltä, joka on saanut kyseiseen apuvälineeseen perehdytyksen.
Henkilökunta on ohjeistettu tekemään tarpeen vaatiessa lääkinnällisistä laitteista vaaratilanneilmoitus. Lain mukaan käyttäjän on ilmoitettava Fimealle laitteen tai tarvikkeen aiheuttamasta vaaratilanteesta, joka johtuu laitteen tai tarvikkeen
• ominaisuuksista
 • suorituskyvyn poikkeamasta tai häiriöstä
 • riittämättömästä merkinnästä
 • riittämättömästä tai virheellisestä käyttöohjeesta
 • käytöstä 
Ilmoitus tehdään silloinkin, vaikka laitteen tai tarvikkeen osuus tapahtumaan on epäselvä. Tapahtumasta ilmoitetaan myös valmistajalle tai tämän edustajalle.
Ilmoituksen voi tehdä Bernerille, Berner Medical auttaa maahantuojan selvittämisessä, jos maahantuoja on joku muu kuin Berner Medical. Vaaratilanneilmoituslomakkeen pääsee täyttämään HaiPron asiakasturvallisuusilmoituksella. Lisäksi ohjeita ja ilmoituslomakkeet löytyvät myös IMS:stä.
Asiakkaille myönnetyistä henkilökohtaisista apuvälineistä ja niiden huollosta vastaa Kainuun keskussairaalan apuvälineyksikkö. Lyhytaikaisessa käytössä olevien apuvälineiden huollosta vastaa Kuhmon terveysaseman apuvälineyksikkö.
· Tukena Kultakuusen omistamat lääkinnälliset laitteet on kirjattu laiterekisteriin.

Tietojärjestelmät
Tukenassa asiakastiedot kirjataan asiakastietojärjestelmään, joka on sosiaali- ja terveydenhuollon asiakas- ja potilastietojärjestelmä. Tukenassa on käytössä DomaCare versio 1.0 sekä DomaCare versio 2.0. DomaCare versio 1.0 on Lupa- ja valvontaviraston tietojärjestelmärekisterin B-luokan mukainen asiakastietojärjestelmä. DomaCare versio 2.0 on Lupa- ja valvontaviraston tietojärjestelmärekisterin A3-luokan mukainen asiakastietojärjestelmä. DomaCarea on mahdollisuus käyttää myös mobiilisovelluksilla. 
Jokainen työntekijä suorittaa työsuhteen alussa eOppivan sosiaalihuollon kirjaamisen peruskurssin sekä Kanta-verkkokurssit. Palveluyksikön johtajan kirjaamisen perehdytyksestä vastaa nimetty palvelupäällikkö. Palveluyksikön työntekijöitä ohjaavat ja neuvovat palveluyksikön johtaja ja vastaava ohjaaja. Tarvittaessa palveluyksikkö voi pyytää lisäperehdytystä kirjaamiseen kehittäjätiimiltä. Kirjaamisen kehittäjätiimi kehittää kirjaamiseen liittyviä koulutuksia sekä perehdytystä. Henkilöstölle pidetään säännöllisesti kirjaamiseen liittyviä osaamispajoja.
Kultakuusessa uudet työntekijät pääsevät tutustumaan asiakastyön kirjaamiseen heti kun he ovat saaneet tunnukset DomaCare-asiakastietojärjestelmään. Alussa työntekijä kirjaa vuorossa olevan työntekijän valvonnassa. Työntekijälle korostetaan, että asiakastyöstä kirjoittaminen on asiakasta koskevan tiedon ja asiakasprosessin näkyväksi tekemistä. Kultakuusessa on kirjaamisvalmentaja, jonka johdolla kirjaamista kehitetään jatkuvasti. Asiakastyön kirjaaminen on määritelty työvuorokuvauksissa osaksi työvuoroon kuuluvia tehtäviä ja siihen on varattu oma aika. Asiakastyön kirjaamisesta on olemassa toimintaohje.
Asiakastietolain mukainen Tukena-konsernin tietoturvasuunnitelma on laadittu Tukena-säätiön ja Tukena Oy:n tietosuojavastaavan, ICT-asiantuntijan ja strategia- ja teknologiajohtajan toimesta. Tietoturvasuunnitelma katselmoidaan ja tarvittaessa päivitetään vähintään 12 kuukauden välein. Yksikön johtaja vastaa tietoturvasuunnitelman toteutumisesta yksikössään. 
Henkilötietoja käsitellään vain määritellyssä laajuudessa ja ainoastaan hyväksytyissä tietojärjestelmissä eikä niitä taltioida esimerkiksi henkilökohtaisille työasemille. Rekisterinpitäjän oikeuksien ja vastuiden toteutumisesta on lisäksi sovittu tilaajan (hyvinvointialueen) kanssa erillisellä tietosuojasopimuksella, jonka ehtoja noudatetaan. Kaikessa toiminnassa noudatetaan myös muita tilaajan määrittämiä tietosuojaohjeita. Tukena on sopinut tietosuojasta myös alihankinta- ja ostopalvelusopimuksissa ja tarvittaessa on laadittu erillinen henkilötietojen käsittelyä koskeva pääsopimuksen liite. 

Yksikön työntekijät ilmoittavat havaitsemistaan häiriöistä tai olennaisista poikkeamista asiakastietojärjestelmän toiminnassa tai saavutettavuudessa järjestelmän pääkäyttäjälle os. domacare@tukena.fi. Järjestelmän pääkäyttäjä informoi ohjelmatoimittajaa ja it-hallintoa toimintahäiriöistä ja informoi Tukenan henkilöstöä tunnistetuista toimintahäiriöistä, niiden vaikutuksista sekä toimintahäiriön päättymisestä. 
Tukenan asiakastietojärjestelmää voidaan käyttää sekä tietokoneella, että mobiililaitteella, ja usein häiriötilanteissa toisen käyttöä voidaan jatkaa normaalisti. Asiakastietojärjestelmän ollessa täysin pois käytöstä siirrytään toimimaan häiriötilanteiden toimintakorttien mukaisesti. Laajoja tai pitkäkestoisia häiriötilanteita varten asiakastietojärjestelmästä tulostetaan asiakasturvallisuuden edellyttämät ajantasaiset asiakastiedot, kuten lääkitystiedot.
Hoitajakutsujärjestelmä ja muu teknologia
Asiakastyössä käytettävän teknologian käyttöönottoa koordinoidaan keskitetysti yhtiön hallinnosta. Uuden teknologian soveltuvuus, asianmukaisuus ja turvallisuus arvioidaan ennen käyttöönottoa. Soveltuvuuden arvioinnissa huomioidaan asiakkaiden tarpeet, itsemääräämisoikeuden ja yksityisyyden suojan toteutuminen sekä tietoturva. Tukenan tietosuojavastaava ja strategia- ja teknologiajohtaja osallistuvat uuden teknologian soveltuvuuden arviointiin. Jos henkilötietoja kerätään, tehdään vaikutustenarviointi. Ennen uuden teknologian käyttöönottoa henkilöstölle järjestetään käyttöönottokoulutus.
Hoitajakutsujärjestelmänä käytetään Everon-hoitajakutsujärjestelmää. Järjestelmään on kytketty 4 asiakkaalle sekä saunalle kutsupainike, yksi liiketunnistin, tallentava kameravalvonta huoneeseen, jossa lääkkeet jaetaan ja ovipuhelin ulko-ovelle sekä henkilökunnan turvapainike.
Järjestelmässä on akkuvarmennus. Hälytykset välittyvät työntekijöille sovellukseen ja mikäli hälytystä ei kuitata hälytystyypeittäin määritellyssä ajassa, hälytys lähetetään puheluna ja/tai tekstiviestinä. Hälytyksien välittämiseen käytetään roamaavaa sim-korttia, jolloin käytettävissä ovat eri palveluntarjoajien tarjoamat mobiiliverkot. Järjestelmä ilmoittaa vikaantuneista laitteista, yhteysongelmista ja akun varaustason alenemisesta yksikön pääkäyttäjälle sähköpostitse. Järjestelmätoimittaja ylläpitää keskeisistä laitteista varastoa ja lähettää korvaavan hälytinpainikkeen ja ohjeet laitteen korvaamiseen pyynnöstä postitse muutamassa päivässä.] 
Henkilöstö perehdytetään hoitajakutsujärjestelmän käyttöön osana työntekijän perehdytystä. Hoitajakutsujärjestelmän toimivuus testataan säännöllisesti. 
[bookmark: _Toc179284404]2.10 Lääkehoitosuunnitelma 

Jokaisella Tukenan palveluyksiköllä, jossa toteutetaan lääkehoitoa, on oma lääkehoitosuunnitelma.  Yksiköiden lääkehoitosuunnitelmat on tehty Tukenan yhteiselle lääkehoitosuunnitelmapohjalle. Pohja perustuu STM 2021 Turvallinen lääkehoito -oppaan liitteeseen 6. Yksikkökohtaisissa lääkehoitosuunnitelmissa on kuvattu yksikön lääkehoitoon liittyvät riskit ja niihin varautuminen. Lääkehoitosuunnitelma on keskeinen osa lääkehoitoon osallistuvien henkilöiden perehdytystä sekä lääkehoidon laadun ja turvallisuuden varmistamista.
Tukenan palveluyksiköissä ei ole rajattuja lääkevarastoja.

	Milloin palveluyksikön lääkehoitosuunnitelma on laadittu tai milloin se on päivitetty?
	13.10.2025

	Palveluyksikön lääkehoidon kokonaisuudesta vastaava lääkäri
	Tuula Nikkanen, Terveystalo

	Palveluyksikön lääkehoidon toteuttamisen kokonaisuudesta ja lääkehoitosuunnitelman laatimisesta vastaava sairaanhoitaja
	Miia Kauhanen, Tukena Kesäheinä




[bookmark: _Toc179284405]2.11 Asiakas- ja potilastietojen käsittely ja tietosuoja 

	Palveluyksikön asiakastietojen käsittelystä ja siihen liittyvästä ohjeistuksesta vastaava johtaja
	Sari Eronen

	Palveluntuottajan tietosuojavastaava
	Nina Stenman, p. 0400 891 429, nina.stenman@tukena.fi



Tietosuojaan liittyvä osaaminen varmistetaan henkilökunnan perehdytyksellä ja koulutuksella. Jokaisen työntekijän tulee suorittaa tietosuoja- ja turvakurssi sisäisenä koulutuksena 3.vuoden välein. Tietoturvaloukkauksista tulee ilmoittaa omalle esihenkilölle ja tietosuojavastaavalle HaiPro -ilmoituksella. Henkilöstö perehdytetään myös salassapitosäännöksiin ja jokainen työntekijä allekirjoittaa tietotekniikan käyttö, salassapito- ja vaitiolovelvollisuuslomakkeen. Asiakastietojen käsittelyyn liittyvät tietosuojaselosteet löytyvät toimintajärjestelmä IMS:stä ja yksikön ilmoitustaululta. 
Käsiteltäessä asiakkaan henkilötietoja, tilaaja on rekisterinpitäjä ja Tukena palveluntuottajana on henkilötietojen käsittelijä. Huolehdimme rekisterinpidosta tilaajan lukuun ja noudatamme tilaajan sopimus- ja muita henkilötietojen käsittelyn ehtoja. 
Asiakastietojen käsittelyyn käytetään DomaCare-asiakastietojärjestelmää. Asiakirjojen käsittely on kuvattu Tietosuojaa ja -turvaa kuvaavassa ohjeessa. Henkilötietojen käsittelyssä keskeistä on henkilötietojen kerääminen, tallettaminen, luovuttaminen, säilyttäminen ja hävittäminen. Hyvältä tietojen käsittelyltä edellytetään, että se on suunniteltua käsittelyn alusta alkaen aina keräämisestä tietojen hävittämiseen saakka. Ennen kuin asiakas tai hänen edustajansa antaa palveluntuottajalle tietoja, hänellä on oikeus tietää, miksi hänen tietojaan tarvitaan, mihin tarkoitukseen niitä käytetään, mihin niitä säännönmukaisesti luovutetaan ja minkä rekisterinpitäjän rekisteriin tiedot talletetaan. Asiakkaalle ja hänen lailliselle edustajalleen on annettava tieto siitä, miten hän voi käyttää EU-tietosuoja-asetuksessa tarkoitettuja oikeuksiaan, jollei asiakas ole jo saanut tätä tietoa.
Näiden tietojen tulisi ilmetä kunkin hyvinvointialueen tietosuojaselosteesta. Tietosuojaseloste on nähtävillä Kultakuusen eteisessä. Kirjallista henkilötietojen käsittelyä koskevaa informointia tulee tarpeen mukaan täydentää suullisesti esim. kertomalla, mistä informointitiedot löytyvät.
Rekisteröidyllä on oikeus tarkastaa tietonsa ja vaatia tarvittaessa niiden korjaamista. Tarkastuspyyntö ja korjaamisvaatimus voidaan esittää rekisterinpitäjälle lomakkeella. Jos rekisterinpitäjä ei anna pyydettyjä tietoja tai kieltäytyy tekemästä vaadittuja korjauksia, rekisterinpitäjän on annettava kirjallinen päätös kieltäytymisestä ja sen perusteista. 
Palveluyksikön johtaja huolehtii oman yksikkönsä osalta tietosuojaselosteen saatavilla pidosta ja siitä, että henkilötietoja käsitellään yksikössä lainmukaisesti, tietosuojaseloste on kaikkien nähtävillä yksikön ilmoitustaululla. Palveluyksikön johtaja vastaa myös henkilökunnan perehdyttämisestä.
Tukena Kultakuusen henkilökunta on käynyt Tietosuoja- ja turvakurssi koulutuksen Takomon kautta.
Sosiaalihuollon asiakirjat, jotka sisältävät tietoja sosiaalihuollon asiakkaasta tai muusta yksityisestä henkilöstä, ovat salassa pidettäviä. Salassa pidettävää asiakirjaa, sen kopiota tai tulostetta ei saa näyttää eikä luovuttaa sivulliselle eikä antaa sitä teknisen käyttöyhteyden avulla tai muulla tavalla sivullisen nähtäväksi tai käytettäväksi. Asiakkaasta saatuja tietoja saadaan käyttää sosiaalihuollon palvelun antajan päivittäisessä toiminnassa palvelujen asianmukaiseksi tuottamiseksi, mutta niitä ei saa luvattomasti ilmaista sivullisille.
Salassa pidettäviä tietoja voidaan kuitenkin luovuttaa sivulliselle asiakkaan nimenomaisella suostumuksella tai nimenomaisen lainsäännöksen nojalla. Jos asiakkaalla ei ole edellytyksiä arvioida annettavan suostumuksen merkitystä, tietoja saa antaa hänen sellaisen laillisen edustajansa suostumuksella, jolla itselläänkin olisi oikeus kyseessä olevaan tietoon. Asiakkaan nimenomaisen suostumuksen tulee olla informoitu, yksilöity ja yleensä kirjallinen. Asiakkaan tulee tietää, mihin hän suostuu. Asiakkaalle tulee myös kertoa, että hän voi peruuttaa suostumuksen milloin tahansa. Pääsääntöisesti rekisterinpitäjä (tilaaja) päättää tietojen luovuttamisesta sivulliselle.
[bookmark: _Toc179284406]2.12 Säännöllisesti kerättävän ja muun palautteen huomioiminen 

Tukena Kultakuusessa asiakkaat ja heidän läheiset pääsevät osallistumaan yksikön toiminnan, laadun ja omavalvonnan kehittämiseen antamansa palautteen kautta. Heiltä kerätään palautetta usealla eri tavalla. Asiakkaita ja läheisiä rohkaistaan antamaan suullista tai kirjallista palautetta henkilökunnalle.
Palveluyksikössä toimii myös yhteistyöryhmä, joka koostuu yksikön asiakkaiden, työntekijöiden, läheisten, palvelun tilaajien sekä kehitysvammaisten tukiyhdistyksen edustajista. Yhteistyöryhmä kokoontuu kerran vuodessa. Yhteistyöryhmältä kerätään palautetta Kultakuusen toiminnasta ja se voi tehdä ehdotuksia ja aloitteita yksikköä koskevissa asioissa.
Palautteen vastaanottaja kirjaa sekä positiivisen että rakentavan palautteen IMS-järjestelmään Suora palaute-raporttipohjalle.
Asiakkaille, läheisille sekä tilaajille toteutetaan myös palautekysely kerran vuodessa. Kyselyn tulokset analysoidaan ja käsitellään henkilöstöpalaverissa sekä palautteen antajien kanssa (esim. läheisten illat). Kultakuusen vastuuhenkilö käsittelee saadut palautteet ja käy ne läpi henkilöstön kanssa viikkopalaverissa. Yhdessä mietitään mahdolliset korjaavat toimenpiteet, jotka vastuuhenkilö kirjaa raporttipohjalle ja tiedottaa toimenpiteistä palautteen antajaa, jos hän on sitä pyytänyt. Keskustelu kirjataan Domacareen. Palvelupäälliköt hyväksyvät suoran palautteen raportit ja tiedottavat palautteista tarpeen mukaan johtoryhmää. 
Asukkaille, läheisille ja tilaaja-asiakkaille toteutetaan palautekysely kerran vuodessa (webropolkysely). Kyselyn tulokset analysoidaan ja käsitellään henkilöstöpalavereissa sekä palautteen antajien kanssa. Lisäksi asukkaiden näkemyksiä toimintakäytännöistä kysytään mm. asukaskokouksissa.
 Asiakaspalautteista saatu tieto hyödynnetään toimintatapojen kehittämisessä ja vuosisuunnittelussa (esim. työvuorosuunnittelu, viriketoimintasuunnittelu) Asiakaspalautteiden yhteenveto käsitellään johdon katselmuksessa.

	Palveluyksikön toimintojen riskienhallinnasta vastaava henkilö
	palveluyksikön johtaja Sari Eronen



Tukena Kultakuusessa arvioidaan omavalvonnassa asiakkaan palvelun tuottamiseen liittyvät riskit ja mahdollisuudet vuosittain esihenkilön vuosikellossa kuvattuna ajankohtana sekä tarpeen mukaan omavalvonnassa tulleiden riskihavaintojen myötä (Palveluyksikön riskien ja mahdollisuuksien arviointilomake). Kultakuusessa riskien tunnistaminen tapahtuu pääasiassa henkilöstön toimesta osana arjen työskentelyä, raportoimalla reaaliaikaisesti läheltä piti-tapahtumia sekä tapahtui asukkaalle- tapahtumia.
 Yleisimmät riskit asukkaan saaman palvelun näkökulmasta on lääkepoikkeamat, henkilöstövaje, uhka- ja väkivaltatilanteet, tukehtumisvaara. Riskeille on määritelty riskitaso ja hallintatoimenpiteet sekä vastuuhenkilö(t). Hallintatoimenpiteiden vaikuttavuutta ja riittävyyttä arvioidaan riskien arvioinnin yhteydessä. Hallintatoimenpiteiden vaikuttavuuden arviointi dokumentoidaan palaverimuistioon.
Työturvallisuuteen liittyvät vaaratilanteet kirjataan HaiPro-järjestelmään. Työturvallisuusilmoitusten käsittelystä sekä tilanteen edellyttämien toimenpiteiden käynnistämisestä ja niistä tiedottamisesta vastaa palveluyksikön johtaja. Ilmoitukset käsitellään yksikön palavereissa ja käsittely dokumentoidaan palaverimuistioon.
Tämän lisäksi vuositasolla arvioidaan erilaisiin tilanteisiin ja tapahtumiin liittyviä riskejä muiden eri ammattiverkostojen tuella, kuten vuosittainen palotarkastus, turvallisuuskävelyt ja tilaajan ohjaus- ja valvontakäynti sekä työterveyshuollon työpaikkaselvitys viiden vuoden välein.
Asukkaat ja läheiset voivat tuoda esille havaitsemansa epäkohdat, laatupoikkeamat ja riskit ilmoittamalla asiasta suoraan ohjaajalle tai palveluyksikön johtajalle. Asukkaalla on oikeus tehdä muistutus palveluyksikön johtajalle tai sosiaalihuollon johtavalle viranhaltijalle, mikäli on tyytymätön kohteluunsa tai havaitsevat epäkohdan palvelussa. Läheiset ja asukkaat on ohjeistettu ilmoituksen tekemiseen lomakkeella ”Ilmoitus asiakkaaseen kohdistuvasta epäkohdasta tai sen uhasta”. (lomake löytyy IMS:stä).
Riskienhallinnan luonteeseen kuuluu, ettei työ ole koskaan valmista ja työ on jatkuvaa.
[bookmark: _Toc179284409]3.2 Riskienhallinnan keinot ja toiminnassa ilmenevien epäkohtien ja puutteiden käsittely 
Tukena Kultakuusessa omavalvonnan avulla pyritään tunnistamaan jo ennakkoon sellaiset kriittiset työvaiheet ja mahdolliset vaaratilanteet, joissa toiminnalle asetettujen vaatimusten ja tavoitteiden toteutuminen on vaarassa. Riskienhallintaan kuuluu myös suunnitelmallinen toiminta epäkohtien ja todettujen riskien poistamiseksi tai minimoimiseksi sekä toteutuneiden haittatapahtumien kirjaaminen, analysointi, raportointi ja jatkotoimien toteuttaminen. Riskienhallinta kohdistetaan kaikille omavalvonnan osa-alueille. Yksikössä toteutettavassa riskienhallinnassa palveluprosesseja arvioidaan laadun ja asiakasturvallisuuden näkökulmasta.
Työntekijät informoivat havaitsemistaan epäkohdista ja riskeistä asiakkaan sosiaalihuollon toteuttamisessa viipymättä palveluyksikön johtajalle sekä kirjaavat havaitsemansa asiakasturvallisuuteen liittyvät läheltä piti -tilanteet ja haittatapahtumat HaiPro-järjestelmään. Asiakkaisiin kohdistuvat läheltä piti - tilanteet, asiakasvahingot ja lääkepoikkeamat kirjataan HaiPron lisäksi aina myös DomaCare-asiakastietojärjestelmään ko. asiakkaan tietoihin.
Kaikki poikkeamailmoitukset käsitellään kuukausittain henkilöstöpalaverissa ja kehittämistoimenpiteet suunnitellaan yhdessä. Palveluyksikön johtaja vastaa riskienhallinnan keskustelun toteutumisesta osana henkilöstöpalavereita. Vakavat vaaratapahtumat käsitellään tapauskohtaisesti ja niistä raportoidaan johtoryhmälle sekä tilaajalle.
Tilanteen edellyttämien toimenpiteiden käynnistämisestä ja niistä tiedottamisesta vastaa esihenkilö. Toimenpiteistä sovitaan yhteisesti henkilöstöpalavereissa ja se dokumentoidaan palaverimuistioon. Yhdessä mietitään ratkaisuja, joiden avulla pyritään estämään laatupoikkeamien, läheltä piti - tilanteiden ja haittatapahtumien toistuminen jatkossa. Tavoitteena on oppia tapahtumista ja parantaa toimintaa. Tarvittaessa muutetaan tai tarkennetaan työkäytäntöjä ja päivitetään työohjeet IMS:iin. Muutoksista tiedotetaan asiakastietojärjestelmän kautta, henkilöstöpalavereissa ja niiden muistioissa sekä sähköpostitse. Toimintajärjestelmään tehdyistä muutoksista tiedotetaan IMS:n kautta.
Laissa sosiaali- ja terveydenhuollon valvonnasta (741/2023) säädetään työntekijän velvollisuudesta tehdä ilmoitus havaitsemastaan epäkohdasta tai epäkohdan uhasta, joka liittyy asiakkaan sosiaalihuollon toteuttamiseen (Palveluntuottajan ja henkilökunnan ilmoitusvelvollisuus 29 §). Henkilökunnan velvollisuus on ilmoittaa ensisijaisesti omalle esihenkilölleen palveluun liittyvistä epäkohdista tai niiden uhista. Ilmoituksen vastaanottaja käynnistää toimet epäkohdan tai sen uhan poistamiseksi. IMS:iin on tallennettu ohjeistus ilmoitusvelvollisuudesta ja ilmoituksen tekemisestä. Uuden työntekijän perehdytykseen kuuluu myös ilmoitusvelvollisuudesta kertominen.
Riskienhallinnan edellytyksenä on, että työyhteisössä on avoin ja turvallinen ilmapiiri, jossa sekä henkilöstö että asiakkaat ja heidän läheisensä uskaltavat tuoda esille laatuun ja asiakasturvallisuuteen liittyviä epäkohtia.
[bookmark: _Toc179284410]3.3 Riskienhallinnan seuranta, raportointi ja osaamisen varmistaminen 

Palveluyksikön johtaja huolehtii omavalvonnan ohjeistamisesta ja siitä, että työntekijöillä on riittävästi tietoa turvallisuusasioista. Johtaja arvioi yksikön toimintaan ja talouteen liittyviä riskejä ja laatii toimenpidesuunnitelmat riskien hallitsemiseksi sekä raportoi johtoryhmälle toteutettujen toimenpiteiden vaiheesta ja vaikutuksista.
Ohjaajat osallistuvat riskien arviointiin, omavalvontasuunnitelman laatimiseen ja turvallisuutta parantavien toimenpiteiden toteuttamiseen.
Tarttuvien tautien ja infektiotartuntojen ennaltaehkäisemiseksi on laadittu ohjeistus käsihygieniasta ja aseptiikasta, ohjeistus on tallennettu IMS-järjestelmään. Mahdollisissa infektiotautitilanteissa ja epidemioissa noudatamme valtionhallinnon ja Kainuun hyvinvointialueen terveysviranomaisten ohjeistuksia.
Yksikön johtaja ja lääkevastaava seuraavat hyvinvointialueen ohjeistuksia ja tiedottavat muuta henkilöstöä. Henkilöstön riskienhallinnan osaamisen varmistamiseksi Tukenassa on laajasti tarjolla koulutuksia, joiden lisäksi koulutusta hankitaan tarvittaessa ulkopuolisilta tahoilta (esimerkiksi Avekki- ja alkusammutuskoulutukset). 
Riskienhallinta on osana perehdytystä. Perehdytyksen toteutumista seurataan koeaikana ja siihen palataan vuosittain kehityskeskusteluissa.  

[bookmark: _Toc179284411]3.4 Ostopalvelut ja alihankinta 

Tukena Kultakuusen ateriat tilataan pääsääntöisesti Feelia Oy:ltä kahden viikon välein. Lisäksi elintarvikkeita tilataan paikallisista K-kaupoista. Feelian tilauksista vastaa ruokapalveluvastaava ja kauppatilauksista vuorossa oleva ohjaaja. Feelian tilaukset toimitetaan päivätoimintatiloihin. Feelia -tilauksen toimittaja soittaa palveluyksikön puolelle ja ilmoittaa tulossa olevasta ruokatilauksesta, jos päivätoimintatiloissa ei ole sillä hetkellä ketään paikalla.
Feelian ruokien sekä kauppatilausten vastaanottaja tarkastaa pakkausten kunnon sekä pakkausmerkinnät – mm. viimeinen käyttöpäivä. Erityistä huomiota kiinnitetään erityisruokavalioiden pakkausmerkintöihin. Lisäksi tarkastetaan tuotteiden aistinvarainen laatu (ulkonäkö, pakkaamattomista haju) ja helposti pilaantuvien elintarvikkeiden lämpötila.
Vastaanottotarkastuksen suorittamisesta tehdään tarkastusmerkintä. Merkintä tehdään elintarvikkeiden vastaanottotarkastukset -lomakkeelle, joka sijaitsee keittiössä. Lomakkeeseen kirjataan päivämäärä, kellonaika, vastaanottolämpötila, mahdolliset huomiot ja korjaavat toimenpiteet sekä vastaanottajan kuittaus. Jos saapuvissa elintarvikkeissa havaitaan poikkeamia, kuten esimerkiksi vioittuneet pakkaukset, väärät lämpötilat ja vanhentuneet tuotteet, ne kirjataan ylös. Kirjanpidosta on selvittävä myös poikkeamien takia tehdyt toimenpiteet, esimerkiksi palautukset. Reklamaatio tehdään välittömästi toimittajalle ja elintarvike laitetaan hävikkiin.
Yöohjaaja tarkistaa viikoittain säilytettävät elintarvikkeet ja jääkaapin siisteyden. Avattuihin tuotteisiin kirjataan avauspäivämäärät sekä pakastettuihin avattuihin tuotteisiin pakastus- ja sulatuspäivämäärät. Henkilöstö huolehtii asiakkaiden ruokarajoitteista ja erityisruokavalioista, näistä tiedot ovat kirjattuna asiakastietojärjestelmään. Elintarvikepoikkeaman havaitseva henkilö tekee korjaavat toimenpiteet, esimerkiksi hävittää tuotteen ja tekee reklamaation ateriapalveluun.
Feelian puolivalmiit ateriat lämmitetään ohjaajien toimesta. Lisäksi päivittäin valmistetaan salaatit ja ruoan lisukkeet ravitsemussuositusten mukaisesti. Jokaisella ohjaajalla on tarvittava osaaminen ja hygieniapassi. Ruoan säilytys- ja tarjoilulämpötiloja mitataan ja seurataan, säilytys- ja valmistustilojen siisteyttä ylläpidetään jokaisessa työvuorossa. Vanhentuneet elintarvikkeet hävitetään ja avaus-, pakastus ja sulatuspäivämäärät merkitään kaikkiin tuotteisiin. Poikkeamista reklamoidaan välittömästi Feelia Oy:lle heidän ohjeensa mukaisesti.
Tukena Kultakuusen yleisten tilojen siivoamisesta vastaa Kuhmon Kiinteistöhuolto. Siistijät käy Kultakuusessa perjantaisin aamupäivällä klo 8-11.00 ja siivous tapahtuu yhdessä sovitun suunnitelman mukaisesti.
Kiinteistöhuollon mahdolliset puutteet ja korjaustarpeet raportoimme Granlund managerin kautta. Kiinteistöhuollon henkilökunta käy säännöllisesti tarkastuskäynnillä ja testaa hälytyslaitteiden toimivuuden.
Vartiointiturva Oy: Yksikössä on turvahälytinpainike Everonilta, jolla saa tarvittaessa yhteyden vartijaan. Hälyttimen toimintaa testataan sovitusti.
[bookmark: _Toc179284412]3.5 Valmius- ja jatkuvuudenhallinta 

	Palveluyksikön valmius- ja jatkuvuudenhallinnasta vastaava henkilö
	palveluyksikön johtaja Sari Eronen

	Valmius- ja jatkuvuussuunnitelmasta vastaava henkilö
	Toimitusjohtaja Jere Metsähonkala,
jere.metsahonkala@tukena.fi



Tukenan valmius- ja jatkuvuussuunnitelman lisäksi Kultakuuselle on laadittu toimintakortti sähkökatkotilanteisiin (tallennettu IMS-järjestelmään) sekä toimintaohjeita mm. palohälytyksen sattuessa, äkillisiin sairauskohtuksiin ja tapaturmiin sekä asukkaan kuoleman sattuessa (IMS).
Palvelutuotannossa tapahtuneista häiriötilanteista, jotka ovat merkittävästi vaarantaneet asiakasturvallisuutta, ilmoitetaan hyvinvointialueen vastaavalle valvonta-asiantuntijalle , Sanna Partanen, sanna.partanen@kainuu.fi.
[bookmark: _Toc179284413]4 Omavalvontasuunnitelman toimeenpano, julkaiseminen, toteutumisen seuranta ja päivittäminen 
[bookmark: _Toc179284414]4.1 Vastuut ja toimeenpano

	Kuka vastaa omavalvontasuunnitelman laatimisesta, toteutumisen seurannasta, päivittämisestä ja julkaisemisesta?
	palveluyksikön johtaja Sari Eronen

	Ketkä ovat osallistuneet omavalvontasuunnitelman laatimiseen?
	palveluyksikön johtaja, vastaava ohjaaja, muu henkilöstö omien vastuualueidensa osalta



Toimeenpano
Palveluyksikön omavalvonnan käytännön toteuttamisessa ja sen onnistumisessa asiakastyössä on oleellista henkilöstön sitoutuminen omavalvontaan sekä henkilöstön ymmärrys ja näkemys omavalvonnan merkityksestä, tarkoituksesta ja tavoitteista. 
Omavalvontasuunnitelma toimii osana henkilöstön perehdytysohjelmaa. Muutoksista tiedotetaan asiakastietojärjestelmän kautta, henkilöstöpalavereissa ja niiden muistioissa. Toimintajärjestelmään tehdyistä muutoksista tiedotetaan IMS:n kautta.
Henkilöstö kuittaa omavalvontasuunnitelman luetuksi IMS-järjestelmän kautta. Dokumentti on ajantasainen ja sitä päivitetään aina kun toimintaan tulee muutoksia. IMS-järjestelmän muutoslokista näkee, mitä osioita omavalvontasuunnitelmasta on päivitetty.
[bookmark: _Toc179284415]4.2 Julkaiseminen, toteutumisen seuranta ja päivittäminen 

Palveluyksikön omavalvontasuunnitelma on julkisesti nähtävänä Tukenan verkkosivuilla sekä palveluyksikön tiloissa. Omavalvontasuunnitelma katselmoidaan ja tarvittaessa päivitetään neljän kuukauden välein sekä aina kun toiminnassa tapahtuu muutoksia. Omavalvontasuunnitelmaan tehdyt muutokset kirjataan omavalvontasuunnitelman lopussa olevaan muutoslokiin.
Tukenan palveluyksiköt raportoivat omavalvontaan liittyvistä havainnoista ja toimenpiteistä asiakkaille asiakaskokouksissa ja läheisille läheiskirjeen muodossa vähintään neljän kuukauden välein. Hyvinvointialueelle palveluyksiköt raportoivat hyvinvointialueen ohjeistuksen mukaisesti. 
Palveluyksikön johtaja vastaa omavalvontasuunnitelman päivittämisestä sekä varmistaa muutosten viemisen arkitasolle. Omavalvontasuunnitelman päivittämisessä ja julkaisemisessa on huomioitava palveluissa, niiden laadussa ja asiakasturvallisuudessa tapahtuvat muutokset. Omavalvontasuunnitelman toteutumista seurataan myös asiakkailta ja läheisiltä säännöllisesti kerättävän palautteen avulla.




Muutosloki
Versio 8
17.4.2026
Luku 4.2. Omavalvontasuunnitelmaan tehdyt muutokset kirjataan omavalvontasuunnitelman lopussa olevaan muutoslokiin.
Versio 7
23.3.2026 
Luku 2.1. ”Palveluyksiköt seuraavat ja arvioivat omavalvontansa tuloksia sekä tavoitteidensa ja kehittämistoimenpiteiden toteutumista päivittäisjohtamisessa sekä osana kuukausi- ja puolivuotisraportointia.” Muutettu muotoon ”Palveluyksiköt seuraavat ja arvioivat omavalvontansa tuloksia sekä tavoitteidensa ja kehittämistoimenpiteiden toteutumista päivittäisjohtamisessa.”
Luku 2.3. Lisätty Ilmoitusvelvollisuutta (Valvontalaki 29§) koskeva ohjeistus.
Luku 2.9. Muokattu luvun 2.9 väliotsikot. Päivitetty lukua koskien DomaCare asiakastietojärjestelmää. Päivitetty lukua liittyen kirjaamisen koulutukseen ja perehdyttämiseen. Päivitetty tietoturvasuunnitelmaa koskevia tietoja. Päivitetty ohjeistus hoitajakutsujärjestelmien testauksesta.
Luku 2.11. Päivitetty tietosuojavastaavan nimi ja yhteystiedot. Päivitetty lukua koskien tietosuoja- ja tietoturvakurssin suorittamista 3 vuoden välein.
Luku 4.2. Omavalvontasuunnitelma katselmoidaan ja tarvittaessa päivitetään neljän kuukauden välein sekä aina kun toiminnassa tapahtuu muutoksia. Muutokset kirjataan IMS:n muutoslokiin.

Versio 6
29.12.2025
Luvusta 2.1 poistettu vanhat strategiset tavoitteet ja lisätty:
"Tukena Oy:n (myöhemmin Tukena) palveluyksiköiden palveluille asettamat laatuvaatimukset on kuvattu Tukenan strategiassa.
[Kuvaa:
- miten Tukenan palveluyksiköiden palveluille asettamat laatuvaatimukset (eli Tukenan strategiassa kuvatut strategiset valinnat) näkyvät palveluyksikön toiminnassa."

Versio 5
1.9.2025 
Luku 2.9. : Tarkennettu: Kaikki Tukenan omistamat ja hallinnassa olevat lääkinnälliset laitteet, joilla on yksilöintitunnus, dokumentoidaan seurantajärjestelmän laiterekisteriin.
Luku 2.10.: "Palveluyksikön lääkehoidon asianmukaisuudesta ja lääkehoitosuunnitelman toteutumisesta ja
seurannasta vastaava henkilö" muutettu muotoon "Palveluyksikön lääkehoidon kokonaisuudesta vastaava lääkäri" ja "Lääkehoitosuunnitelman laatimisesta vastaa henkilö" muutettu muotoon "Palveluyksikön lääkehoidon toteuttamisen kokonaisuudesta ja lääkehoitosuunnitelman laatimisesta vastaava sairaanhoitaja"
Luku 3.5.: Lisätty: Kuvaa 
·         millaisista häiriötilanteista teette ilmoituksen hyvinvointialueelle (esim. toimintaan merkittävästä vaikuttavat tapahtumat, asiakasturvallisuutta merkittävästi vaarantavat tapahtumat, palvelutuotannon keskeyttävät tapahtumat)
·         miten palvelutuotannossa tapahtuneista häiriötilanteista ilmoitetaan hyvinvointialueella, kirjaa esim. puhelinnumero ja sähköpostiosoite]
Luku 4.2.: Lisätty: Kuvaa
·         miten omavalvonnan tuloksista raportoidaan hyvinvointialueelle]

Versio 4
8.10.2024
Dokumentti hyväksytty
Versio 3
20.12.2022 
Otettu käyttöön Valviran uusittu pohja

Versio 2
8.3.2021
Vaihdettu Valviran logon tilalle Tukenan logo.

Versio 1
7.12.2020 
Dokumentti hyväksytty.

